OpenLLM-France/wikimedia huggingface dataset:
# Julhas Mannan

Julhas Mannan (en bengalí: জুলহাজ মান্নান; 13 d'octubre de 1976 - Dhaka, 25 d'abril de 2016) va ser un activista i editor bengalí. Va ser conegut principalment per editar la primera revista de tendència LGBT del seu país, Roopbaan, que va començar a publicar-se el 2014. L'abril de 2016 va ser assassinat a casa seva per un grup suposadament de caràcter islamista radical. Mannan també treballava per l'Agència Nord-americana pel Desenvolupament Internacional (USAID), a més d'haver treballat com a funcionari de protocol de l'ambaixada dels Estats Units.
En un país molt conservador, que prohibeix l'homosexualitat per llei, Mannan es va destacar com un activista favorable als drets dels col·lectius LGTB. A més de l'edició de la revista Roopbaan, l'activista també era un dels organitzadors de la Rainbow Rally, o manifestació de l'Arc de Sanmartí, que se celebra des del 2014 cada 14 d'abril.
El 25 d'abril, un grup d'entre 5 i 6 homes van entrar a casa de Mannan, a Dhaka, on l'editor bengalí es trobava amb uns amics. A cop de matxet, els assaltants van matar Mannan i un altre home, a més de ferir-ne un tercer.
Aquests assassinats arribaven en un moment de gran tensió al país asiàtic, ja que diversos activistes laics havien mort violentament els mesos anteriors, com ara el bloguista Niloy Neel, el maig de 2015. De fet, dos dies abans de la mort de Mannan, el professor Rezaul Karim Siddiquee, de 58 anys, havia estat assassinat a Rajshahi.

## Referències

* ↑ «Bangladesch: LGBT-Aktivist brutal ermordet». [Consulta: 7 abril 2021].
* ↑ «Gay Rights Activist Hacked To Death In Bangladesh» (en anglès). The World Post, 25-04-2016.
* ↑ «Editor of Bangladesh's first LGBT magazine hacked to death» (en anglès). Independent, 25-04-2016.
* ↑ «Asesinado a machetazos uno de los responsables de la única revista gay de Bangladesh» (en castellà). El País, 25-04-2016.
* ↑ «Asesinan en Bangladesh al director de la primera revista gay y transgénero del país» (en castellà). RTVE, 25-04-2016.
* ↑ «Islamic militants penetrate LGBT repository editor Julhas Mannan to death» (en anglès). Britain Weekly, 25-04-2016. Arxivat de l'original el 2023-06-16. [Consulta: 25 abril 2016].
* ↑ «LGBT activist Julhas Mannan hacked to death in Bangladesh by Islamic extremists» (en anglès). India.com, 25-04-2016.
* ↑ «Estado Islámico reivindica el asesinato de un profesor en Bangladesh» (en castellà). El Mundo, 23-04-2016.
# South Lake Tahoe

South Lake Tahoe és una població dels Estats Units a l'estat de Califòrnia. Segons el cens del 2000 tenia 23.609 habitants.

## Demografia

Segons el cens del 2000, South Lake Tahoe tenia 23.609 habitants, 9.410 habitatges, i 5.391 famílies. La densitat de població era de 906,1 habitants/km².
Dels 9.410 habitatges en un 30,9% hi vivien nens de menys de 18 anys, en un 39,3% hi vivien parelles casades, en un 12% dones solteres, i en un 42,7% no eren unitats familiars. En el 29,1% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,15.
Per edats la població es repartia de la següent manera: un 25,2% tenia menys de 18 anys, un 11,4% entre 18 i 24, un 33% entre 25 i 44, un 21,9% de 45 a 60 i un 8,6% 65 anys o més.
L'edat mitjana era de 33 anys. Per cada 100 dones de 18 o més anys hi havia 107,4 homes.
La renda mitjana per habitatge era de 34.707 $ i la renda mitjana per família de 40.572 $. Els homes tenien una renda mitjana de 26.352 $ mentre que les dones 22.280 $. La renda per capita de la població era de 18.452 $. Entorn del 9,1% de les famílies i el 12,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Lake Tahoe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- South Lake Tahoe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Tachybaptus

Tachybaptus és un gènere d'ocells aquàtics de la família dels podicipèdids (Podicipedidae). Aquests cabussets viuen en zones humides de gran part del Món.
El nom científic s'ha creat en combinar dos arrels grecs: Ταχύς, takhys, «ràpid» i el verb βαπτω bápto «submergir-se», doncs ocell que sap submergir-se ràpidament.

## Llistat d'espècies

Aquest gènere està format per cinc espècies, una d'elles extinta:
* cabusset del llac Alaotra (Tachybaptus rufolavatus), extint.
* cabusset comú (Tachybaptus ruficollis).
* cabusset australià (Tachybaptus novaehollandiae).
* cabusset de Madagascar (Tachybaptus pelzelnii).
* cabusset americà (Tachybaptus dominicus)

## Referències

* ↑ Ortega i Gonzàlez, Enric. Diccionari etimològic dels noms científics dels ocells dels Països Catalans. Barcelona: Institut d'Estudis Catalans, 2017, p.61. ISBN 978-84-9965-362-4.
* ↑ del Hoyo, Josep; Nigel, J. Illustrated checklist of the birds of the world (en anglès). Vol.1, Non passerines. Lynx Edicions, 2014. ISBN 978-84-96553-94-1.
# Cupè (carruatge)

Un cupè és un tipus de carruatge de dues places completament cobert que és tirat per un sol cavall amb llimonera o amb un tronc de dos cavalls.
Té la forma d'una berlina a la qual s'hagués suprimit la meitat anterior de la caixa, tancant amb un tauler. La part inferior forma angle entrant de forma similar al landó quadrat. El muntatge es realitza sobre quatre ressorts de doble suspensió o quatre ballestes tancades.

## Varietats

* Gran cupè. De forma semblant a l'anterior, és més gran, ja que admet quatre places. La part anterior va tancada per tres vidres, un quadrat central i dos estrets als costats, podent tenir també un sol vidre corb sent llavors de caixa arrodonida.
* Cupè de luxe. Va muntat sobre vuit ressorts en fletxa i el pescant porta un petit guarniment. La caixa és arrodonida a la part inferior com la berlina.

## Vegeu també

* Victòria (carruatge)

## Referències

* El contingut d'aquest article incorpora material del Diccionario Enciclopédico Hispano-Americano (castellà) de l'any 1898, que es troba en el domini públic.
# Pelayo de Tui

Pelayo o Pelagio hauria estat un bisbe de Tui que hauria viscut a finals del segle xi, contingut a l'episcopologi del bisbat, malgrat que la seva existència no ha estat provada.
Segons Enrique Flórez, és esmentat juntament amb el bisbe Alfonso després de Viliulfo, noms que hauria copiat Prudencio de Sandoval d'un altre text molt més antic, a la qual, tanmateix, no va donar gaire validesa perquè no estava provada la seva existència. Alguns han dit d'aquest prelat que existia el 1034, sense cap mena de fonament. En tot cas, Sandoval donava a la seu una vacant de 78 anys fins a 1071 amb l'arribada del bisbe Jorge. No obstant això, de forma titular va exercir Suero Bermúdez, si bé després la diòcesi va ser integrada a l'arquebisbat de Santiago de Compostel·la.

## Referències

* ↑ «Episcopoloxio da Diocese de Tui-Vigo» (en gallec). Diòcesi de Tui-Vigo. Arxivat de l'original el 2015-06-24. [Consulta: 23 setembre 2015].
* ↑ Flórez, 1798, p. 58-59.
* ↑ Flórez, 1798, p. 60-61.

## Bibliografia

* Flórez, Enrique. España sagrada: theatro geographico-histórico de la Iglesia de España (en castellà). Tom XXII. Madrid: Oficina de la Viuda e Hijo de Marín, 1798.
# Guta

Guta (en rus: Гута) és un poble de l'óblast de Briansk, a Rússia, segons el cens del 2013 tenia 61 habitants. Pertany al districte de Zlinka.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Juli Asclepiòdot

Juli Asclepiòdot (en llatí Iulius Asclepiodotus) va ser un magistrat i militar romà del segle iii.
Segons la Història Augusta va ser prefecte del pretori amb els emperadors Aurelià, Marc Aureli Probe i Dioclecià. Va ser cònsol l'any 292, juntament amb Afrani Annibalià.
L'any 296 va acompanyar al cèsar Constanci Clor a restablir el control romà de Britànnia en mans dels usurpadors Carausi i Al·lecte.

## Llegenda

Juli Asclepiòdot apareix a la Historia Regum Britanniae de Jofre de Monmouth, on és considerat rei de Britànnia. Era duc de Cornualla i va ser coronat rei per substituir Al·lecte, un general romà que oprimia els britànics. Va derrotar i matar Al·lecte prop de Londres i va assetjar les seves tropes que eren a la ciutat. Finalment els va donar un salconduit per sortir de l'illa, però els habitants del Regne de Gwynedd van fer presoners als soldats que marxaven i els van tallar el coll. Asclepiòdot va ser nomenat rei i va regnar en pau durant deu anys.

## Referències

* ↑ Historia Augusta. Probus, 22; Aurelianus, 44
* ↑ Eutropi. Breviarium ab Urbe condita, IX, 22, 2
* ↑ Jofre de Monmouth. Historia Regum Britanniae, V, 4-6
# CDMA2000

CDMA2000 és una família d'estàndards en telecomunicacions mòbils de tercera generació (3G) que utilitzen CDMA, un esquema d'accés múltiple per a xarxes digitals, per a enviar veu, dades, i senyalització (com un nombre telefònic marcat) entri telèfons cel·lulars i estacions base. Aquesta és la segona generació de la telefonia cel·lular digital CDMA.

## Enllaços externs

* CDMA DEVELOPMENT GROUP Arxivat 2010-02-09 a Wayback Machine. (anglès)

## Referències

* ↑ Brand, Alex; Aghvami, Hamid. Multiple Access Protocols for Mobile Communications: GPRS, UMTS and Beyond (en anglès). John Wiley & Sons, 2002, p. 39. ISBN 0471498777.
# Superagent 86

* Aquest article tracta sobre la popular sèrie de Mel Brooks. Vegeu-ne altres significats a «Superagent 86 de pel·lícula».
Superagent 86 (Get Smart en el seu títol original en anglès), és una comèdia que va néixer com una paròdia de les pel·lícules i sèries d'espionatge del temps de la Guerra freda. L'emissió va començar a la NBC el 18 de setembre de 1965 i va acabar el 1970.
Anys després de la fi de la sèrie es van fer dues pel·lícules: una per als cinemes titulada The Nude Bomb (també coneguda com The Return of Maxwell Smart o Maxwell Smart and the Nude Bomb) el 1980; i una feta per a la televisió, Get Smart, Again! el 1989. El 1995, la Fox va fer una nova versió de la sèrie que no va tenir gaire èxit i només es va emetre als Estats Units.
Va ser creada per Mel Brooks i Buck Henry. Va guanyar set premis Emmy, per als quals va ser nominada catorze vegades més. També va tenir 2 nominacions per al premi Globus d'Or (Golden Globe Awards).
El protagonista de la sèrie era Don Adams, que a més escriuria guions per a la sèrie i la dirigiria. El seu paper era el de Maxwell Smart (Agent 86). Barbara Feldon era la coprotagonista de la sèrie i el seu personatge es deia 99. Aquest personatge no tenia nom propi conegut, tothom li deia 99. En un capítol va rebre el nom de "Susan Hilton" però després diria que era un àlies.
Actualment, hi ha també una versió cinematogràfica d'aquesta sèrie dirigida per Peter Segal i protagonitzada per Steve Carrell al paper de Maxwell Smart i per Anne Hathaway com l'Agent 99. La filmació va començar el març del 2008 i va arribar a les pantalles a l'estiu del mateix any. La major part de les crítiques rebudes són a causa del primer esborrany del guió, i perquè la productora va rebutjar el creador de la sèrie Mel Brooks, amb contracte amb als estudis Paramount Pictures.

## Repartiment

* Don Adams: Maxwell Smart
* Barbara Feldon: Agent 99
* Edward Platt: el Cap
* Robert Karbelas: Larabee
* Bernie Kopell: Siegfried

## Vegeu també

* Pista de rialles

## Enllaços externs

* Vídeo sinopsi de la sèrie a You Tube
* tv.com Arxivat 2008-03-22 a Wayback Machine. (Informació completa sobre Get Smart, en anglès).
# Cura (gènere)

Cura és un gènere de cucs plans de la família dels dugèsids.
Cura fou considerat un subgènere de Dugesia fins a l'any 1974, aleshores va ser elevat al rang de gènere.

## Morfologia

Els individus d'aquest gènere tenen un cap poc triangular.

## Referències

* ↑ Tyler, Schilling, Hooge & Bush 2006 : Turbellarian taxonomic database. Version 1.5 Base de dades
* ↑ Ball, I. R. 1974. A new genus of freshwater triclad from Tasmania with reviews of the related genera Cura and Neppia (Turbellaria, Tricladida). Life Sci. Contr. R. Ont. Mus. No. 99:1-48.
* ↑ Ball IR: A contribution to the phylogeny and biogeography of the freshwater triclads (Platyhelminthes: Turbellaria). Biology of the Turbellaria (Editat per: Riser NW i Morse MP). New York: McGraw-Hill New York 1974, 339-401.
Viccionari
# Pelayo Tortajada Martín

Pelayo Tortajada Martín (Uclés, c. 1915-Ciudad Real, 1944) va ser un polític espanyol.

## Biografia

Era oriünd de la localitat conquesa d'Uclés. En la seva joventut havia treballat com a mestre nacional en una granja de la província de Ciudad Real. Membre del Partit Comunista d'Espanya (PCE), després de l'esclat de la Guerra civil es va unir a les forces republicanes. Posteriorment va passar a formar part del comissariat polític de l'Exèrcit Popular de la República. Al llarg de la contesa va ser comissari de la 216a Brigada Mixta i de la 67a Divisió, combatent en diversos fronts.
Després del final del contesa es va exiliar a França, al costat d'altres polítics i militars republicans.
Membre del «maqui» i un dels iniciadors de la lluita contra l'ocupació nazi, va arribar a estar al capdavant d'una de les regions de la resistència a França. També va ser membre del comitè central del PCE a França, el que li va convertir en un dels dirigents del partit en territori francès. A l'octubre-novembre de 1941 va ser enviat a Espanya pel partit amb la missió de reorganitzar a l'interior l'estructura política del PSUC. Durant els següents mesos va reconstruir l'organització comunista a Barcelona i voltants. L'agost de 1942 va ser detingut per les autoritats franquistes a Figueres, camí de la frontera francesa.
Després de ser empresonat, seria jutjat i condemnat a mort. Va ser afusellat a Ciudad Real el 1944.

## Notes

* ↑ Algunes fonts assenyalen incorrectament que va ser executat el 1943.

## Referències

* 1 2 Arasa, 1994, p. 166.
* 1 2 Álvarez, 1989, p. 184, 189.
* ↑ Engel, 1999.
* ↑ Jáuregui i Vega, 2007, p. 108.
* ↑ Sánchez Cervelló i Agudo, 2015, p. 271.
* ↑ Jáuregui i Vega, 2007, p. 1009.
* ↑ Alia Miranda, 1994, p. 400.
* ↑ 2007, Lardín Oliver, p. 43.
* ↑ Martín, 2002, p. 169.
* ↑ Sánchez Cervelló i Agudo, 2015, p. 292.
* ↑ Sanz, 1981, p. 30.

## Bibliografia

* Alía Miranda, Francisco. La guerra civil en retaguardia. Conflicto y revolución en la provincia de Ciudad Real (1936-1939). Diputación de Ciudad Real, 1994.
* Álvarez, Santiago. Los comisarios políticos en el Ejército Popular de la República. Ediciós do Castro, 1989.
* Arasa, Daniel. La guerra secreta del Pirineu (1939-1944). Espies, resistents i contrabandistes. Llibres de l'Índex, 1994.
* Lardín Oliver, Antoni. Obrers comunistes: el PSUC a les empreses catalanes durant el primer. Cossetània Edicions, 2007.
* Engel, Carlos. Historia de las Brigadas mixtas del Ejército Popular de la República. Madrid: Almena, 1999. ISBN 84-922644-7-0.
* Jáuregui, Fernando. Crónica del antifranquismo. Barcelona: Planeta, 2007. ISBN 978-84-08-07456-4.
* Martín, Josep Lluís. Rojos contra Franco. Edhasa, 2002.
* Sánchez Cervelló, Josep. Las Brigadas Internacionales: Nuevas perspectivas en la historia de la Guerra Civil y del exilio. Barcelona: Universidad Rovira i Virgili, 2015.
* Sanz, Miguel Ángel. Luchando en tierras de Francia. La participación de los españoles en la Resistencia. Ediciones de la Torre, 1981.
# Diábolo Ediciones

Diábolo Ediciones és una editorial espanyola, situada en Madrid i especialitzada en còmics, que publica a Espanya i Estats Units. Fundada en 2006, els seus editors són Pilar Lumbreras i Lorenzo Pascual. Publica a autors nacionals com Nacho Casanova, Mauro Entrialgo, Guillermo March, Raule, José Robledo, Roger Ibáñez o Marcial Toledano a diferents països.

## Trajectòria

El desembre de 2006, Diábolo Ediciones va editar una recopilació de l'obra conjunta de José Robledo i Marcial Toledano amb el títol de Monito Cadáver.
En 2007, va començar a publicar en castellà la sèrie de gènere negre Jazz Maynard de Raule i Roger Ibañez, que ja era editada a França per l'editorial Dargaud. A la fi d'aquest any, es va fer càrrec de la revista de còmic "Cthulhu", dedicada al gènere de terror i que els seus dos primers números havien estat editats amb el suport de la Diputació Provincial de Màlaga.
A l'octubre de 2008 va rebre el guardó de "Editor de l'any" en els XXXII Premis Diario de Avisos per "la seva atrevida i valenta aposta".
En 2009, va començar a editar la trilogia Ken Games, de Robledo i Toledano, també publicada prèviament a França. A la fi de juny d'aquest mateix any, va fer el salt al mercat estatunidenc, publicant en aquest país l'edició en anglès de El joven Lovecraft de Bart Torres i José Oliver a través de Diamond Comic Distributors. Al juliol de 2010, i en coedició amb la Kettle Drummer Books de Filadèlfia va publicar també als Estats Units un tom recopilatori de les historietes aparegudes en "Cthulhu". En 2012 va començar també a publicar en italià i alemany.

## Premis

En 2012 va obtenir el XXXV Premi Diario de Avisos al millor editor de l'any anterior.
En la 72a edició de les Medalles del Cercle d'Escriptors Cinematogràfics va rebre la medalla a la millor labor literària.

## Referències

* 1 2 Berni, El tío (22/11/2012). Diábolo publicará en alemán Arxivat 2013-03-26 a Wayback Machine., "Entrecomics".
* ↑ Darias, Manuel (11/10/2009). "Ken Games" de Toledano y Robledo, Diario de Avisos.
* ↑ Punzano, Israel (02/02/2009). Cómic de intriga en Barcelona, El País.
* 1 2 HIDALGO, Juan Carlos (17/05/2010). El terror malagueño desembarca en EE. UU., "La Opinión de Málaga".
* ↑ Darias, Manuel (25/10/2009). XXXII Premios Diario de Avisos 2008, Diario de Avisos.
* ↑ Jiménez, Jesús (25/11/2010). Robledo y Toledano: "Ken Games está dedicado a Paul Newman", RTVE.
* ↑ Torres, Marta (12/02/2009). ´El joven Lovecraft´ aprende inglés Arxivat 2009-02-15 a Wayback Machine., Diario de Ibiza.
* ↑ Darias, Manuel (18/03/2012). XXXV premios Diario de Avisos 2011, "Diario de Avisos", p. 51.
* ↑ «Ganadores de la 72 edición de las medallas CEC». CEC. [Consulta: 11 març 2018].

## Enllaços externs

* Pàgina web de l'editorial;
* Novedades de Diábolo Ediciones per José Antonio Serrano per Guía del Cómic desde 2006.
* Ediciones Diábolo a tebeosfera.es
# CDS (desambiguació)

«CDS» té aquests significats:
* Centre Democràtic i Social, antic partit polític espanyol
* Regió codificant, de les sigles en anglès Coding DNA Sequence
* El CDS, Centre de Dades astronòmiques d'Estrasburg en francès Centre de Données astronomiques de Strasbourg és un centre de dades que recull i distribueix informació astronòmica.
# Cura

«Cura» té aquests significats:
* Cura, tractament especial que es fa per aconseguir-ne la guarició d'un malalt, vegeu teràpia
* Cura, divinitat femenina romana
* Cura (gènere), gènere de triclàdides (cuc pla)
* Cura (instrument), instrument musical turc
* Ètica de la cura, concepte que situa el benestar social al centre de les polítiques públiques
* La Cura, illa de la llacuna de Venècia
* Quanta Cura, encíclica del papa Pius IX
* Santuari de Cura, conjunt religiós situat al cim del puig de Randa, Mallorca
* Treball de cures, tasques que ajuden a altres persones a desenvolupar les seves capacitats
* Villa de Cura, ciutat principal del districte de Zamora, estat d'Aragua, Venezuela
# Der Schneemann

Der Schneemann, també conegut com L'home de neu, Home de neu en juliol o L'home de neu màgic, és una pel·lícula d'animació creada a Alemanya el 1944. El guió va ser escrit per Von Möllendorff i va ser animada i dirigida per Hans Fischerkoesen. Es va realitzar a Potsdam, Alemanya, prop del Neubabelsberg Studios d'Universum Film AG.

## Trama

La neu cau en el ninot de neu per formar una forma de cor en ell. El ninot de neu es desperta i comença a fer malabarismes amb la neu. Un gos el comença a empaitar i li fa una mossegada. El gos llavors llança neu al ninot però aquesat només farceix el tros mossegat. Finalment el gos marxa.
El ninot comença a patinar en gel però fracassa i trontolla, desfent-se en part. Però finalment cau turó avall i es torna a formar. Aleshores el personatge es posa a dormir, quan un conill intenta robar el seu nas de pastanagues, cosa que aconsegueix evitar. Finalment el ninot s'aixeca, entra a una casa i troba un calendari. Al vore al calendari el mes de juliol, es fica dins de la nevera per tal de poder veure l'estiu.
Mentre el ninot dorm a la nevera, el sol fa fondre la neu i plena l'exterior de color.
El ninot es desperta en juliol. S'enganxa a la nevera, ajusta el termòstat i espera. Deixa la nevera i busca els senyals de l'estiu a través de la finestra. Abraça l'estiu i inspira el perfum de les flors. Posa una rosa rosa en el seu capell i roda als camps.
Finalment es fon sota la calor del sol. El ninot comença a cantar "Da ist der Sommer meines Lebens..." (És l'estiu de la meva vida) i es converteix en aigua. Aquestes són úniques paraules parlades a la pel·lícula. El conill plora la seva pèrdua mentre els nens del conill salten al barret del ninot de neu, mentre el conill llança cap amunt la pastanaga del ninot i hi pega una mossegada.

## Referències

* ↑ Bendazzi, Giannalberto. Animation: A World History: Volume I: Foundations - The Golden Age. CRC Press, 2015-10-23. ISBN 978-1-317-52083-2.
* ↑ «THE BOOTLEG FILES: DER SCHNEEMANN». Film Threat, 21-12-2012. [Consulta: 23 març 2020].